b'\n_START_ARTICLE_\nArbanija\n_START_SECTION_\nGeografija\n_START_PARAGRAPH_\nArbanija le\xc5\xbei na severni obali otoka. Naselje je s cesto, ki poteka ob obali povezano preko Mastrinke z \xc4\x8ciovim, od katerega je oddaljeno okoli 7 km._NEWLINE_V kraju je manj\xc5\xa1i pristan, ki ga varuje kolenast valobran. Globina morja v pristanu je do 2 metra. Pristan je odprt vsem severnim vetrovom.\n_START_SECTION_\nZgodovina\n_START_PARAGRAPH_\nV bli\xc5\xbenjem zaselku, ki stoji ob cesti proti Mastrinki je dominikanski samostan sv.Kri\xc5\xbea postavljen v 15. stoletju. Samostan sta gradila doma\xc4\x8da mojstra Ivan Brahanovi\xc4\x87 in Nikola Mladinov. Samostan ima lep kri\xc5\xbeni hodnik in bogato notranjo opremo. Od umetnin je najbolj znano leseno gotsko razpelo, ki naj bi imelo \xc4\x8dudodelne lastnosti in gotski sede\xc5\xbei na koru.'